Petr Ulrych

**Petr Ulrych** (* 21. február 1944, Hradec Králové) je český spevák, hudobný skladateľ a textár, brat speváčky Hany Ulrychovej.

## Život
Po ukončení strednej školy vyštudoval letecké inžinierstvo na Vojenskej akadémii v Brne. Letectvu sa však nikdy nevenoval, ihneď po ukončení školy v roku 1966 sa stal profesionálnym hudobníkom. V priebehu štúdia na vysokej škole sa súkromne učil hrať na klavíri, na brnianskom konzervatóriu dva roky študoval skladbu a hru na kontrabase. V roku 1961 bol spoluzakladateľ brnianskeho *Divadla bez tradic* (DIBETRA) kam ho neskôr nasledovala aj jeho mladšia sestra Hana. Od roku 1964 prešiel do rockovej skupiny Vulkán, v roku 1967 potom do skupiny Atlantis, kam ho znova nasledovala aj sestra Hana. 
Když  «21. srpna 1968 přišla "na pomoc" bratrská vojska, Petr Ulrych tentýž den spontánně složil a nahrál píseň Zachovejte klid!. Slova "To ráno bylo klidný jako všechna rána, … a nikdo netušil, že otevře se brána pro křídla strašných ptáků, která nejsou sen. Zachovejte klid, se ozvalo z ticha, přišel k nám někdo, kdo nebyl pozvaný, zachovejte klid, když těžko se dýchá a každou chvíli někdo vběhne do rány. Zbývá mi jenom píseň, a proto zpívám jděte pryč, jděte pryč, pravdu nezničí tanky, my máme pravdu a vy jenom bič, zradu a bič" samozřejmě neunikla cenzorům a na kariéru Ulrychových to mělo fatální dopad.»
So skupinou Atlantis vystupoval v pražskom divadle Rokoko, kde vystupoval v programe *Nepůjdem do kláštera*. Najväčším hitom skupiny bola pieseň *Nechoď do kláštera*, ktorá vtedy zvíťazila v rozhlasovej *Húpačke* (čo bola niekdajšia rozhlasová hitparáda). Petr Ulrych prejavoval sklony k syntéze moravského folklóru s rockom, čo sa výrazne prejavilo v nasledujúcich rokoch. V roku 1974 vychádza súrodencom Ulrychovcom legendárny album *Nikola šuhaj loupežník* (omnoho skôr než neskoršia divadelná a filmová adaptácia tohoto námetu, ktoré niesli odlišný názov *[[Balada pro banditu]]*). Tento úspešný album posunul súrodeneckú dvojicu smerom k moravskému folklóru a štylizácii moravských ľudových piesní, ktoré sú dodnes hlavným repertoárom ich sprievodnej hudobnej skupiny Javory. Petr Ulrych je umeleckým vedúcim, skladateľom aj textárom tejto skupiny, okrem tejto vlastnej tvorby je tiež autorom scénickej a filmovej hudby k niekoľkým ďalším filmom a divadelným predstaveniam. Spoločne so sestrou Hanou tiež vystupoval v jej zhudobnených (ako spoluautor sa Stanislavom Mošou) brnianskych muzikáloch *Legenda*,*Máj*,*Koločava* a *Radúz a Mahulena* uvádzaných v Mestskom divadle Brno. Za hudbu k muzikálu Koločava získal cenu Alfréda Radoka.

## Hudba pre film a divadlo

### scénická hudba
* *Dynamit* – Divadlo Jiřího Wolkera, Praha
* *Býk Klemens* – Štátne divadlo Brno
* *Čarovná Barborka*  – Štátne divadlo Brno
* *Legenda* – (spoluautor Stanislav Moša) – Mestské divadlo Brno
* *Máj* – (spoluautor Stanislav Moša) – Mestské divadlo Brno
* *Koločava* – (spoluautor Stanislav Moša) – Mestské divadlo Brno
* *Radúz a Mahulena* – (spoluautor Stanislav Moša) – Mestské divadlo Brno

### filmová hudba
* *Sonáta pro zrzku*
* *[[Díky za každé nové ráno]]*
* *O statečném kováři*

## Diskografia, výber
Gramofónové albumy:
* 1971 *13 HP* (Supraphon, LP)
* 1972 *Hej dámy, děti a páni* (Panton, LP)
* 1974 *Nikola šuhaj loupežník* (Panton, LP)
* 1975 *Meč a přeslice* –, Panton, LP)
* 1975 *Pojďte dál, chci být chvíli s Vámi* –, LP)
* 1978 *Ententýny* (Panton, LP)
* 1982 *Zpívání* (Panton, LP) (Javory)
* 1983 *Zpívání při vínečku* (Panton, LP) (Javory)
* 1985 *Bylinky* (Panton, LP)
* 1987 *Příběh* (Panton, LP)
* 1988 *Tichý hlas* (Panton, LP)
* 1990 *Odyssea* (Supraphon, LP) (nevydaná nahrávka z roku 1969 so skupinou Atlantis)

CD albumy:
* 1991 *Cestou k tichému hlasu* (Supraphon, CD)
* 1993 *Bílá místa* (Venkow records, CD)
* 1994 *To nejlepší s Javory* (Venkow records, CD) (Javory)
* 1997 *Odyssea* (Bonton Music, CD) (nevydaná nahrávka z roku 1969 so skupinou Atlantis)
* 1997 *O naději* (Venkow records, CD)
* 1998 *Pokoj lidem dobré vůle* (Venkow records, CD) (live záznam vianočného koncertu)
* 1998 *Best Of – ze starých LP* (Venkow/Polygram, CD)
* 1999 *Seď a tiše poslouchej* (Bonton Music)
* 1999 *Malé zrnko písku* (Venkow records, CD)
* 2002 *Koločava* (Venkow Records, CD)
* 2003 *Šumaři* (Universal Music, CD)
* 2004 *Příběh/Ententýny* (Brothers Record, CD) (reedícia starších albumov z r. 79 a 87 – 2CD)
* 2005 *Písně* (Supraphon, CD) (to najlepšie z rokov 19641997)
* 2006 *Stromy, voda, tráva* (Universal Music, CD)
* 2007 *Zpívaní/Zpívaní pri vínečku* (Supraphon, CD)
* 2007 *Čtyricet nej* (Universal Music, CD) (2CD)

## Kompilácie
* 2002 *Hvězdy nad Bromem* – FR centrum  FR 0046-2 EAN 8594046 745299 – Orchester Gustava Broma – 17. Dívka mých snů – Petr Ulrych a Javory

## Iné projekty

## Literatúra
* *Písně 1964 – 1999, Písně [[Hana Ulrychová|Hany]] a Petra Ulrychových*, Gnosis, 1999,

## Zdroj

## Referencie


## Externé odkazy
* Oficiálne stránky
* Cojeco.cz – životopis a diskografia 
* Petr Ulrych – sweb.cz 
* Video – Nechoď do kláštera
* Video: Hana Ulrychová a Petr Ulrych – Modlitba

Kategória:Českí popoví speváci
Kategória:Českí folkoví speváci
Kategória:Českí rockoví speváci
Kategória:Českí popoví gitaristi
Kategória:Českí folkoví gitaristi
Kategória:Českí rockoví gitaristi
Kategória:Českí popoví klaviristi
Kategória:Českí folkoví klaviristi
Kategória:Českí rockoví klaviristi
Kategória:Českí kontrabasisti
Kategória:Českí skladatelia modernej hudby
Kategória:Osobnosti z Hradca Králové